 Kọmishọna ọhụụ e wètara maka ndị uwe ojii na steeti Anambra, bụ maazị Danduara Mustapha ekwuola na ya ga-agbasi mbọ nịhụ na e nwere ezi nchekwa bụ ịgbà na steeti ahụ, dụọ ndị otu nzuzo na ndị na-ebute ala adịghị mma ka ha rie adụ dụọ onwe ha, ma rịọkwa ka e nwee ezi mmekọrịta netiti ọhznaeze na ndị uwe ojii, iji rụọ ọrụ ha nke ọma na nụzọ pụrụ kwesiri ekwesi.  Maazị Mustapha mere ka a mara nke a nokwu ọ gwara ndị nta akụkọ nisi ụlọ ọrụ ndị uwe ojii na steeti ahụ dị nAmawbịa, bụ ebe ọ nọrọ wee kọwaa na ya onwe ya bụ onyeisi ndị uwe ojii nke iri abụọ e zitegoro na steeti ahụ, ma ñụọ iyi na ọ ga-ebusò mpụ na arụrụ ala agha ma hụ na o memìlara ha kpam-kpam.Nihe gbasaara nhọpụta izùgbe ahụ a na-akpụdòbe nso nso a nala anyị, maazị Mustapha mere ka a mara na ya enweghị onye ma ọ bụ otu ndọrọ-ndọrọ ọbụla ya na-akwàdo, kwuo na a ga-enwe ezi nchekwa ndụ na akụnaba noge nhọpụta ahụ, kwee nkwà na a ga-eme ya bụ ntụli aka nezi ụzọ ghe anya oghe na steeti ahụ, ma dọkwazie ndị na-egwu okwe ndọrọ-ndọrọ aka na ntị ka ha gbaa ya bụ egwu nùsòrò ma zeere ihe ọbụla ga-ebute ma ọ bụ sukanye nsògbu nụdị ọbụla, nihi na onye ọbụla e jidèrè nihe dị otu ahụ bụ onye a ga-akpụpụ ụlọ ikpe ma were usoro iwu wee nyụchaa ya anya. Ọ dụrụ ndị òtù ọrụ ya ka onye ọbụla nime ha dị úchu nọrụ ya ma zèére ihe ọbụla bụ ịna aka azụ nụdị ọbụla nihi na nke ahụ abụrụla mbà a gara aga.Nihe gbasaara òtù nzúzo, maazị Mustapha kwùrù na ya ga-agbaso ụkpụrụ na nzọ ụkwụ nke onyeisi ndị uwe ojii pụrụ apụ ugbu a na steeti ahụ, bụ maazị Garba Umar malite nebe ọ kwụsịrị, wee buo agha hụ na e mimìlara ma wetakwa ihe ọbụla bụ otu nzuzo nisi njedobe na steeti ahụ, dịka ọ kọwara na nke ahụ so nihe na-ebute ala adịghị mma nobodo.Ka ọ gwachara ndị nta akụkọ okwu, nwa amadi ahụ màlitezịkwara ọrụ ya nuju site nibu ụzọ garuo nebe ahụ ebe ahụ ụgbọala na-ebu mmanụ ọkụ dàrà nAmawbịa nisi ngwụcha izu ụka agara aga ma binwuru ọkụ, ma gbuo, o pekata mpe, mmadụ asatọ, bụ ebe ọ nọrọ wee kọwaa ihe mberede dịka nke jọgburu onwe ya, ma kwuo na a ga-achọ ihe a ga-eme, ka ohere na efè sara mbara wee dịkwuo na mpaghara ebe ahụ.O sizịkwa nebe ahụ wee ga kpọtụrụ aka na-achị steeti Anambra, bụ gọvanọ Willie Obianọ nebe obibi ya dị nAmawbịa, bụkwa onye nabatara ya nke ọma ma kwe ya nkwà nkwàdo gọọmenti steeti ahụ nozuzu òkè iji hụ na ọrụ ya gara siriri werere.Maazị Danduara Mustapha bụ onye a mụrụ na steeti Kastịna nabalị iri na ise nke ọnwa Jenụwarị ahọ 1963, ma bụrụ onye malitere ọrụ ya nizugbe dịka onye uwe ojii nabalị atọ nke ọnwa Maachị nahọ 1990.O nweela ọtụtụ ọzụzụ ma nweta nzèré dị iche iche, ma nala Nigeria ma na mba ofesi, jie ọtụtụ ọkwa ma rụọ ọrụ nọtụtụ ebe na steeti dị iche iche nala anyị dịka onyeisi. Ebe ikpeazụ ọ rụrụ ọrụ tupuu e zite ya Anambra dịka onyeisi ndị uwe ojii bụ na Railway Command, Lagos bụ ebe o ji ọkwa dịka ọga kpatakpata na ya bụ mpaghara. 